BARDET-BIEDL SYNDROM–BBS–er grundað á broytingar í BBS1-íleguni Tvey ílegu-úrbregðið fyri BBS eru skrásett í Føroyum. Úrbregðini, sum verða kannað, eru c. 1091 + 3G> C (p. Val 355 _ Pro 370 del) og c. 1169T> G (p. Met 390 Arg) í BBS1-íleguni. BBS kann verða grundað á broytingar í fleiri ymiskum ílegum–tó, flestu broytingarnar síggjast í BBS1. So er eisini í føroysku førunum. Úrbregði í BBS-ílegunum føra øll til somu árin: Bygnaðurin og virki á smáu bivhárunum (fimrehår) er ikki sum hjá frískum. Tað er orðsøkin til flest øll BBS-sjúkueyðkennini. Arvagongdinfyri BBS1 er víkjandi. Víkjandi arvagongd Fyri ílegur, sum eru víkjandi, er tað soleiðis, at sjúkan ella sjúkutekin koma ikki til sjóndar uttan at bæði eintøkini av íleguni eru broytt–bæði tað frá mammuni og tað frá pápanum. (Støðan hjá barninum ytst til høgru í tekningini niðanfyri) Sum tað sæst á myndini, so eru sannlíkindini hjá einum pari, har bæði foreldrini eru berarar, at 1/4 (25%) av børnunum verða” ikki berarar”; 2/4 (50%) verða berarar; og 1/4 (25%) verða dupult berarar og sostatt sjúk. Hvørji eru sjúkeeyðkennini fyri BBS? Bardet-Biedl syndrom hevur ávirkan á kropsins virki á fleiri økjum. Sjúkueyðkennini eru sera ymisk; eisini um tvey BBS-sjúk eru í ætt, er ikki vist, at eyðkennini eru lík. Vanligasta árinið er, at BBS-sjúk missa sjónina. Í seinnu helvt av barnaárunum sæst trupuleiki at síggja í myrkri–og seinni førir sjúkan við sær at unglingin gerst blindur. Annað árin er, at BBS-sjúk eru ov hyldlig. Tíðliga á barnaárum taka tey óvanliga nógv uppá og hetta kann gerast lívslangur trupulleiki. Harumframt eru eyðkennini m. a. eginútsjónd, eyka fingrar og tær, óvanlig kynsgjøgn, óvanlig nýru, vánalig læringarevni og rørslutrupuleikar. Tað er trupult hjá nærum øllum mannfólkum við BBS at gerast pápar.